Na biračkom popisu: Vasilije će prvi puta glasati u 85. godini!

Kum Stevo Knežić, koji mu je sredio struju, uz pomoć mještanina Zlatka Matuzovića uredio je da se Vasilije Marjanović napokon nađe i na biračkom popisu

<p>Mom kumu i susjedu mogu zahvaliti da mi je nakon 85 godina, koliko sam i ja star, u kući zasjala žarulja. Svijetlo sad imam u štali i u sobi kojoj živim i ispred ulaza. Bit ću mu zahvalan do groba. Ganuto nam je ispričao <strong>Vasilije Marjanović (85) iz Donje Velešnje kraj Hrvatske Kostajnice</strong>. Nakon ženine smrti Vasilije <strong>živi sam u kući čije se krovište svakog trenutka može urušiti. </strong>Nema ni tekuću vodu. Nosi je iz bunara kako bi napojio kravu i tele.</p><p>Životinje su smještene u štali tik dok njegove sobice koja je veličine tri sa četiri metra. Kaže kako su mu tri žarulje promijenile život na bolje. Kaže da jedna sreća nikada ne dolazi sama. <strong>Kum Stevo Knežić, koji mu je sredio struju, uz pomoć mještanina Zlatka Matuzovića uredio je da se Vasilije napokon nađe i na biračkom popisu</strong>.</p><p>Tako će u nedjelju <strong>prvi put u životu izaći na izbore</strong>. Do sada je uredno dolazio na biračko mjesto, ali su mu, tvrdi uvijek rekli da ga nema na popisu i ne može glasati. U šali smo ga upitali jer je odlučio kome će dati svoj „povijesni“ glas. Nije se zbunio. Rekao je da ne zna jer ne čita novine i nema radio kako bi znao tko je sve na listama. Uz to Knežević i Matuzović su prikupili svu dokumentaciju pa od nedavno Vasilije dobiva i socijalnu pomoć od 800 kuna. Sam nije nikako uspijevao prikupiti sve potrebne papire pa dosad nije ostvario to pravo.</p><p>- Vodili su me na policiju gdje sam dobio osobnu. Do sad mi je jedina glazba bila muk krave, a sada se <strong>nadam da će mu i netko pokloniti radio jer imama struju</strong> - rekao nam je Vasilije. Marjanović je u selo stigao iz susjedne Bosne i Hercegovine. Kao mladić priženio se u selu. On i žena su bili jako siromašni i djed Steve Kneževića je bio poput njega osjetljiv prema sirotinji, jer nitko nije želio Marjanovićevima biti kum, pa se on prihvatio kumstva. Od tada prije više od 60 godina su te dvije obitelji vezane kumstvom. Knežević, koji cijeli radni vijek živi u Njemačkoj i po odlasku u mirovinu je uz uređenje svoje rodne kuće odlučio pomoći i svom susjedu od kojeg su kako nam pojašnjava zbog njegove povučenosti svi dizali ruke i izbjegavali ga.</p><p>- <strong>Vasilije Marjanović nikada nikoga nije ništa tražio. Samo je živio svoj samački život u trošnoj prostoriji kućice u kojoj od namještaja ima krevet i dotrajalu peć, te lavor</strong> - objašnjava njegov kum Stevo. </p>